“เคอรี่ โลจิสติคส์” มอบอุปกรณ์ป้องกัน “โควิด” สถาบันแพทย์ “จักรีนฤบดินทร์”
“เคอรี่ โลจิสติคส์” ร่วมสู้ภัยโควิด 19 กับสถาบันการแพทย์จักรีนฤบดินทร์ มอบหน้ากากอนามัย เจลแอลกอฮอล์ และผ้าเช็ดทำความสะอาด  เพื่อสนับสนุนการป้องกันและลดความเสี่ยงในการติดเชื้อโควิด-19
9 ส.ค. 2564

นายพงศ์ศิริ ศิริธร ผู้จัดการประจำประเทศไทย บริษัท เคอรี่ โลจิสติคส์ (ประเทศไทย) จำกัดหรือ KLTH ในฐานะผู้ให้บริการขนส่งแบบควบคุมอุณหภูมิให้กับทางโรงพยาบาลรามาธิบดี เป็นตัวแทนมอบหน้ากากอนามัย เจลแอลกอฮอล์ และผ้าเช็ดทำความสะอาด เพื่อสนับสนุนการป้องกันและลดความเสี่ยงในการติดเชื้อโควิด-19 ให้แก่บุคลากรทางการแพทย์ เจ้าหน้าที่ และประชาชนผู้เข้ารับบริการภายในโรงพยาบาล โดยมีนายแพทย์สิทธาคม ผู้สันติ รองผู้อำนวยการสถาบันการแพทย์จักรีนฤบดินทร์ คณะแพทยศาสตร์โรงพยาบาลรามาธิบดี มหาวิทยาลัยมหิดล เป็นตัวแทนรับมอบ